
	Likumprojekts
2. Līdz grozījumu veikšanai Epidemioloģiskās drošības likumā, bet ne ilgāk kā līdz 2023.gada 31.decembrim, ir piemērojama Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” 7. nodaļa (izņemot šīs nodaļas 232.1 punktu), 234.punkts, 10.1.apakšnodaļa (izņemot šīs apakšnodaļas 278. punktu), 10.2. apakšnodaļa un 3.pielikums.
 
	Priekšlikums
Zemkopības ministrija likumprojekta izvērtēšanas gaitā saistībā ar Covid-19 infekcijas izplatības pārvaldības likuma 4.panta pirmās daļas 21.punktu ir norādījusi, ka deleģējums Ministru kabinetam noteikt  aizliegumu ievest Latvijas Republikas teritorijā pret Covid-19 infekciju uzņēmīgu dzīvnieku sugas un šo sugu dzīvnieku produkciju būtu saglabājams līdz brīdim, kad Veselības ministrija, SPKC un LBMC ir izvērtējuši, ka nepastāv epidemioloģiskās drošības draudi saistībā ar Covid-19 infekcijas izplatību sabiedrībā kopumā.Vienlaikus, gadījumā, ja Veselības ministrijas ieskatā epidemioloģiskās drošības regulējums Covid-19 infekcijas izstrādāšanas pārvaldīšanai konceptuāli ir integrējams Epidemioloģiskās drošības likuma regulējumā, minētais deleģējums būtu integrējams šajā likumā, tā piemērošanai nepieciešamības gadījumā.

Ņemot vērā minēto un to, ka īpašie epidemioloģiskās drošības nosacījumi ūdeļu, citu Mustelidae dzimtas dzīvnieku un jenotsuņu populācijā patlaban ir noteikti Ministru kabineta 2021.gada 28.septembra noteikumu 662 "Epidemioloģiskās drošības pasākumi Covid-19 infekcijas izplatības ierobežošanai" 9.nodaļā, izskām priekšlikumu noteikt, ka līdz grozījumu veikšanai Epidemioloģiskās drošības likumā, bet ne ilgāk kā līdz 2023.gada 31.decembrim, ir piemērojama Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” 9. nodaļa.

Priekšlikums saskaņošanas gaitā tiks atsevišķi izdiskutēts ar Veselības ministriju un precīzā redakcija ar papildinājumu anotācijā tiks nosūtīta Tieslietu ministrijai. 

